Zmluva o dielo

uzavretá podľa ust. § 536 a nasl. zákona č. 513/1991 Zb. Obchodného zákonníka v znení neskorších predpisov

(ďalej ako „**Zmluva**“)

medzi

# Objednávateľom:

Názov: **Banskobystrický samosprávny kraj**

Sídlo: Námestie SNP č. 23, 974 01 Banská Bystrica

IČO: 37828100

DIČ: 2021627333

Bankové spojenie:

Číslo účtu:

Zastúpený: Ing. Ján Lunter, predseda Banskobystrického samosprávneho kraja

Kontaktná osoba: Mgr. Zuzana Lafférsová, riaditeľka Odboru regionálneho rozvoja a cestovného ruchu Úradu Banskobystrického samosprávneho kraja

(ďalej len „**Objednávateľ**“)

a

# Zhotoviteľom:

Názov:

Sídlo:

IČO:

IČ DPH:

DIČ:

Bankové spojenie:

Číslo účtu:

Zastúpený:

Oprávnená osoba rokovať

vo veciach technických:

(ďalej len „**Zhotoviteľ**“)

(Objednávateľ a Zhotoviteľ spolu ako „**Zmluvné strany**“)

**Úvodné ustanovenia**

1. Táto zmluva sa uzatvára ako výsledok verejného obstarávania realizovaného postupom podľa § 117 zákona č.343/2015 Z. z. o verejnom obstarávaní v znení neskorších predpisov (ďalej len „ZVO“), vyhláseného Výzvou na predkladanie ponúk zverejnenou vo Vestníku verejného obstarávania č. 217/2021, dňa 23.09.2021, pod značkou oznámenia 43929 - WNS na predmet zákazky: **Vypracovanie správy o hodnotení strategického dokumentu - Plán hospodárskeho a sociálneho rozvoja BBSK 2022-2030.**
2. Zhotoviteľ vyhlasuje, že spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
3. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie Diela, a to najmä, nie však výlučne, predpisy a normy v platnom znení vymenované v Zmluve.
4. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s vykonaním Diela, v ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na dokončenie Diela ako celku a všetkých do úvahy prichádzajúcich nákladov na takéto materiály, práce a služby a tieto zahrnul do ceny Diela.

# Článok I.

# Predmet Zmluvy

1. Zmluvné strany sa dohodli, že Zhotoviteľ sa podľa podmienok Zmluvy, na základe špecifikácie v prílohách tejto Zmluvy a podľa pokynov Objednávateľa, zaväzuje:
2. zhotoviť a dodať pre Objednávateľa dielo: **Správa o hodnotení vplyvu strategického dokumentu Program hospodárskeho a sociálneho rozvoja Banskobystrického samosprávneho kraja na obdobie 2022 – 2030 na životné prostredie** (ďalej ako „**Dielo**“) a
3. zároveň sa zaväzuje poskytovať k Dielu následné doplnkové služby súvisiace s ďalším posudzovaním Diela v zmysle zákona č. zákonom č. 24/2006 Z. z. o posudzovaní vplyvov na životné prostredie v platnom znení (ďalej aj ako „**zákon č. 24/2006**“), najmä Dielo podľa potreby meniť a dopĺňať, konzultovať, Dielo prerokovať a aktívne sa zúčastniť a prezentovať Dielo na verejnom prerokovaní podľa potrieb a pokynov Objednávateľa v rozsahu trvania verejných prerokovaní maximálne 40 hodín (ďalej ako „**súvisiace Služby**“).
4. Zhotoviteľ berie na vedomie, že Dielo posudzuje Okresný úrad v Banskej Bystrici (ďalej ako „**OÚ BB**“) a môže ho v zmysle § 9 ods. 7 zákona č. 24/2006 predložiť na doplnenie, ak niečo chýba. Dielo by malo obsahovať najmä časti, kt. sú spomenuté v súvisiacej výzve na predkladanie cenových ponúk a zhotovenie diela zahŕňa najmä nasledovné súvisiace Služby:

* vypracovanie Diela ako správy o hodnotení vplyvov strategického dokumentu na životné prostredie pre navrhovaný strategický dokument Program hospodárskeho a sociálneho rozvoja Banskobystrického samosprávneho kraja 2022-2030 (ďalej aj ako „**PHSR**“) podľa zákona č. 24/2006,
* doplnenie a zmena Diela najmä v zmysle § 9 ods. 7 zákona č. 24/2006,
* poskytnutie nevyhnutných doplňujúcich informácií k Dielu a vyhodnotenie stanovísk a vznesených pripomienok predložených k Dielu podľa § 9 ods. 8 zákona č. 24/2006 a § 13 ods. 7 zákona č, 24/2006,
* účasť na konzultáciách podľa § 63 zákona č. 24/2006 a účasť na verejnom prerokovaní Diela spolu s výkladom Zhotoviteľa správy o hodnotení,
* vyhotovenie dohodnutých počtov a foriem kompletných vyhotovení Diela v listinnej forme a na elektronickom nosiči dát.

1. Zhotoviteľ berie na vedomie, že Dielo musí bezpodmienečne zahŕňať minimálne rozsah vymenovaný v Prílohe č. 4 k zákonu č. 24/2006 a zároveň špecifické oblasti vymenované v Rozsahu hodnotenia od OÚ BB.
2. Zhotoviteľ sa zaväzuje zhotoviť a dodať pre Objednávateľa Dielo v nasledovnej postupnosti a forme:
3. **Dielo pred súvisiacimi Službami**,
   * + v listinnej forme v celkovom počte 3 kusy a
     + emailom v elektronickej forme a na elektronickom nosiči dát USB/CD vo formáte .doc a čitateľnej verzii formátu .pdf, v celkovom počte 2 kusy.
4. **vyhodnotenie a zapracovanie súvisiacich Služieb**, najmä pripomienok vychádzajúcich z procesu strategického hodnotenia (SEA) a výsledky verejného prerokovania, účasť na prerokovaní, konzultácie (najmä § 9 ods. 7 a 8 , § 13 ods. 7 a § 63 zákona č. 24/2006) a pod.,

* emailom v elektronickej forme vo formáte doc a pdf 1-krát,

1. **čistopis kompletného Diela po súvisiacich Službách,** 
   * + v listinnej forme v celkovom počte 3 kusy protokolárnym odovzdaním a
     + emailom v elektronickej forme a na elektronickom nosiči dát USB/CD protokolárnym odovzdaním vo formáte .doc a čitateľnej verzii formátu .pdf v celkovom počte 2 kusy.
2. Odovzdanie a prevzatie kompletného Diela bude potvrdené „Protokolom o odovzdaní a prevzatí riadne zhotoveného diela“ (ďalej ako „**Protokol**“). Protokol vyhotoví Zhotoviteľ v 2 vyhotoveniach, obsahuje identifikačné údaje Zmluvných strán, popis Diela, miesto na poznámky o komplexnosti a riadnom vyhotovení Diela, prípadne o vadách a nedorobkoch Diela zrejmých pri jeho preberaní. Protokol podpíšu oprávnení zástupcovia oboch Zmluvných strán s uvedením dátumu.
3. Ak má Dielo pri preberaní vady a Objednávateľ sa rozhodne prevziať ho aj napriek tomu, v Protokole Zmluvné strany dohodnú lehotu na odstránenie týchto vád. Zhotoviteľ je povinný odstrániť vady v takto dohodnutej lehote. Po odstránení vád Zmluvné strany spíšu druhý preberací protokol, ktorým dôjde k odovzdaniu opraveného Diela.
4. Zhotoviteľ sa zaväzuje vykonať Dielo vo vlastnom mene, na vlastné náklady a na svoju zodpovednosť.
5. Za riadne a včas zhotovené a dodané Dielo sa Objednávateľ zaväzuje zaplatiť cenu Diela dohodnutú v tejto Zmluve.
6. Zhotoviteľ je povinný vykonať Dielo podľa dotknutých právnych predpisov platných v čase zhotovovania Diela.
7. Zhotoviteľ je povinný kedykoľvek na žiadosť Objednávateľa bezodkladne poskytnúť písomné vysvetlenie týkajúce sa Diela, ak takáto situácia nastane.

# Článok II. Termíny plnenia

1. Zhotoviteľ sa zaväzuje Objednávateľovi zhotoviť a dodať Dielo podľa nasledovného časového harmonogramu v etapách a termínoch plnenia nasledovne:
2. **Dielo pred súvisiacimi Službami** do **07.01.2022**,
3. **vyhodnotenie a zapracovanie súvisiacich Služieb**, najmä pripomienok vychádzajúcich z procesu strategického environmentálneho hodnotenia (SEA) a výsledky verejného prerokovania, účasť na prerokovaní, konzultácie (najmä § 9 ods. 7 a 8, § 13 ods. 7 a § 63 zákona č. 24/2006) a pod. do **15.02.2022**,
4. **čistopis kompletného Diela po súvisiacich Službách** do **04.03.2022**.
5. Svoj záväzok zhotoviť a dodať Dielo Objednávateľovi splní Zhotoviteľ splnením časového, rozsahového, obsahového a formálneho plnenia v zmysle vyššie uvedeného a Dielo sa po splnení všetkých podmienok Zmluvy považuje za zhotovené a odovzdané jeho potvrdeným odovzdaním vo forme čistopisu kompletného Diela Objednávateľovi Protokolom. Objednávateľ je povinný prebrať iba riadne a včas zhotovené Dielo. Za deň zhotovenia a odovzdania Diela sa považuje deň podpisu Objednávateľa na Protokole.
6. Objednávateľ sa zaväzuje prevziať riadne zhotovené Dielo aj pred dohodnutým termínom plnenia a odovzdania Diela dohodnutým v tejto Zmluve.
7. Zhotoviteľ písomne oznámi Objednávateľovi emailom najmenej 2 dni vopred, kedy bude Dielo pripravené na odovzdanie.
8. Zmluvné strany sa dohodli, že vyššie uvedené termíny plnenia môžu byť zo strany Objednávateľa menené s cieľom ich predĺženia jednostranným oznámením Zhotoviteľovi, najmä z dôvodu objektívnej nemožnosti plnenia Zmluvy Zhotoviteľom, napríklad z dôvodu oneskorenia celého súvisiaceho procesu pripomienkovania, alebo inej fázy SEA, z iného dôvodu oneskorenia konania na OÚ BB, prípadne z iného dôvodu, ktorý nie je v moci Zmluvných strán ho ovplyvniť.
9. Pokiaľ bude Dielo vykazovať drobné vady alebo nedorobky, ktoré nebránia jeho riadnemu užívaniu, Objednávateľ má právo rozhodnúť, či Dielo prevezme s drobnými vadami alebo nedorobkami alebo ho neprevezme. Ak Dielo prevezme, v preberacom protokole určí lehotu na odstránenie drobných vád alebo nedorobkov. O tom, či má Dielo vady alebo nedorobky a aký majú vplyv na Dielo a jeho užívanie, rozhoduje Objednávateľ.
10. Vlastnícke právo k Dielu patrí až do jeho zhotovenia a dodania Zhotoviteľovi. Dňom podpisu Objednávateľ na Protokole , prechádza vlastnícke právo k Dielu na Objednávateľa.

**Článok III.**

**Cena Diela a platobné podmienky**

1. Celková cena za zhotovenie a dodanie celého Diela vrátane súvisiacich Služieb, je stanovená dohodouZmluvných strán v zmysle zákona č. 18/1996 Zb. o cenách v znení neskorších predpisov vo výške **xx xxx,- Eur** (slovom: xxxxxxxxxxxxxxxxx EURO) vrátane DPH (ďalej ako „**Cena Diela**“).
2. Cena Diela je cena maximálna a konečná a zahŕňa akékoľvek náklady, ktoré Zhotoviteľovi v súvislosti s plnením Zmluvy vzniknú.
3. Podkladom pre úhradu Ceny Diela je faktúra vystavená Zhotoviteľom.
4. Zhotoviteľ je oprávnený vystaviť faktúru za riadne a včas odovzdané Dielo po odovzdaní a prevzatí Diela Objednávateľovi podpisom Protokolu po odovzdaní čistopisu kompletného Diela.
5. Splatnosť faktúry je Zmluvnými stranami dohodnutá na 30 dní odo dňa jej doručenia Objednávateľovi.
6. Faktúra musí mať tieto náležitosti:
   * označenie Zmluvných strán, obchodné meno, adresu, sídlo, IČO, DIČ, IČ DPH,
   * číslo faktúry,
   * deň vystavenia a deň splatnosti faktúry,
   * u faktúr s uplatnením DPH sadzbou DPH v % a výšku v EUR,
   * fakturovanú sumu v EUR,
   * označenie osoby, ktorá faktúru vystavila,
   * podpis zodpovedného zástupcu Zhotoviteľa,
   * označenie peňažného ústavu a číslo účtu na ktorý sa má platiť, konštantný a variabilný symbol,
   * názov Diela, za ktoré je faktúra vystavená.
7. Faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov, inak je Objednávateľ oprávnený vrátiť faktúru Zhotoviteľovi na doplnenie. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia opravenej faktúry.

# Článok IV. Vady diela, záruky

1. Vadou diela sa rozumie odchýlka v kvalite, rozsahu a špecifikácii Diela, stanovených v tejto Zmluve a v jej prílohách, technických normách a právnych predpisoch, prípadne pokynoch Objednávateľa.
2. Zhotoviteľ zodpovedá za to, že Dielo je zhotovené podľa podmienok dohodnutých v tejto Zmluve.
3. Záručná doba je 24 mesiacov a začína plynúť dňom riadneho prevzatia Diela Objednávateľom a predlžuje sa o dobu, počas ktorej niektorá jeho časť bola mimo užívania z titulu vady a jej odstraňovania.
4. Vady diela zistené v záručnej lehote reklamuje Objednávateľ bez zbytočného odkladu u Zhotoviteľa písomne doporučeným listom. Oznámenie musí obsahovať stručný, dostatočne výstižný opis vady, prípadne návrh na termín a spôsob jej odstránenia. Zhotoviteľ po prijatí oznámenia vyvolá reklamačné rokovanie, na ktorom bezodkladne dohodne spôsob a termín odstránenia vady. Odstránenie vady vykoná Zhotoviteľ bezplatne a bez zbytočného odkladu najneskôr v lehote určenej Objednávateľom.
5. O odstránení vady spíšu Zmluvné strany zápis, v ktorom bude uvedené:
   * číslo Zmluvy a mená zástupcov Zmluvných strán,
   * dátum odstránenia vady,
   * popis a rozsah vady a spôsob jej odstránenia,
   * dátum začatia a ukončenia prác na odstránení vady,
   * celková doba trvania vady od jej oznámenia do odstránenia, vyjadrenie, či vada bránila riadnemu užívaniu Diela,
   * podpisy oprávnených zástupcov Zmluvných strán.
6. Ak Zhotoviteľ neodstráni riadne reklamovanú a uznanú vadu v dohodnutom termíne, má Objednávateľ právo zabezpečiť si odstránenie vady iným spôsobom, a to na náklady Zhotoviteľa.

# Článok V.

**Práva a povinnosti Zmluvných strán. Podmienky vykonania Diela.**

1. Zhotoviteľ je povinný zabezpečiť zhotovenie Diela s náležitou odbornou starostlivosťou a najmä v súlade so zákonom č. 24/2006, ale rovnako aj za striktného dodržiavania všetkých pre zhotovenie Diela do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem záväzných v SR, podmienok dohodnutých v Zmluve a prílohách k Zmluve a tiež požiadaviek a pokynov Objednávateľa.
2. Objednávateľ je oprávnený kontrolovať zhotovovanie Diela. Zhotoviteľ sa zaväzuje umožniť vykonávanie kontroly.
3. Zhotoviteľ sa zaväzuje, že s ohľadom na časový a vecný charakter plnenia Zmluvy, bude aj po odovzdaní Diela v prvom kroku plnenia podľa Zmluvy, poskytovať bezodkladnú súčinnosť Objednávateľovi najmä v podobe vykonania súvisiacich Služieb, s cieľom naplnenia konkrétneho procesu podľa zákona č. 24/2006.
4. Zhotoviteľ sa zaväzuje, že počas zhotovovania Diela, budú dostupné pre Objednávateľa na jeho požiadanie všetky dokumenty a podklady potrebné na zhotovenie Diela. Zhotoviteľ umožní splnomocneným zástupcom Objednávateľa vo veciach technických nahliadnuť do týchto dokumentov a už zhotovenej časti Diela a vyhotoviť si z nich kópie a odpisy a to aj po zhotovení a odovzdaní Diela.
5. Zhotoviteľ sa zaväzuje strpieť výkon kontroly/auditu súvisiaceho s dodávaným Dielom kedykoľvek počas platnosti a účinnosti Zmluvy, a to oprávnenými osobami na výkon tejto kontroly/auditu a poskytnúť im všetku potrebnú súčinnosť v zmysle Zmluvy, príslušných právnych predpisov SR a právnych aktov EÚ.
6. Zhotoviteľ je povinný aj:
   1. v priebehu zhotovovania Diela poskytnúť Objednávateľovi na požiadanie informácie o stave jeho rozpracovanosti,
   2. bezplatne a bez zbytočného odkladu odstrániť chyby a nedostatky Diela zistené v čase zhotovovania Diela ako aj po jeho odovzdaní Objednávateľovi.
7. Objednávateľ je povinný:
   1. zabezpečiť Zhotoviteľovi potrebnú súčinnosť pri vypracovaní Diela,
   2. zaplatiť Zhotoviteľovi Cenu Diela v zmysle tejto Zmluvy.
8. Objednávateľ je povinný písomne alebo emailom odovzdať Zhotoviteľovi podklady potrebné na zhotovenie Diela ktorými disponuje. Prevzatie podkladov od Objednávateľa je Zhotoviteľ povinný písomne alebo emailom potvrdiť.
9. Zhotoviteľ berie na vedomie, že pri uzatváraní Zmluvy nebude Objednávateľ môcť dodať pre Zhotoviteľa hlavný podklad pre zhotovenie Diela, ktorým je návrh strategického dokumentu PHSR. Do odovzdania PHSR Zhotoviteľovi sa Zhotoviteľ zaväzuje predbežne pripravovať všeobecné a univerzálne časti Diela, ktoré nie sú viazané na konkrétne časti návrhu PHSR. Draft návrhu strategického dokumentu PHSR plánuje Objednávateľ Zhotoviteľovi dodať začiatkom decembra 2021, v druhej polovici decembra 2021 hotový návrh PHSR. Zhotoviteľ berie na vedomie, že Objednávateľ má do tejto doby k dispozícii ako podklad pre začatie zhotovovania Diela len:
   * + vstupnú správu PHSR aj s návrhom strategickej časti,
     + záväznú štruktúru PHSR (všetko je tiež zahrnuté v Oznámení o SD zverejnenom na enviroportáli) a
     + rozsah hodnotenia vplyvov
10. Zhotoviteľ sa zaväzuje neposkytnúť podklady odovzdané Objednávateľom potrebné na zhotovenie Diela, tretím osobám.
11. Zhotoviteľ zodpovedá za škodu na Diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu Diela a za škody s tým súvisiace. Pokiaľ Zhotoviteľ použije na vykonanie Diela tretie osoby, v plnej miere zodpovedá za ich činnosť, akoby túto vykonával sám.
12. Zhotoviteľ sa zaväzuje aktívne sa zúčastňovať na súvisiacich Službách s Dielom, najmä na verejnom prerokovaní Diela v spolupráci s Objednávateľom a podľa jeho pokynov (v zmysle § 11 zákona č. 24/2006 Z. z.). Zároveň sa zaväzuje aktívne sa verejného prerokovania zúčastniť spolu so zabezpečením výkladu k Dielu a jeho odprezentovania, ďalej najmä vyhodnotiť a zodpovedať pripomienky a stanoviská k Dielu, zapracovať ich a Dielo podľa potreby meniť a dopĺňať až do ukončenia súvisiacich procesov.
13. Zhotoviteľ berie na vedomie, že vykonanie súvisiacich Služieb je súčasťou zhotovenia Diela a bez toho nie je Dielo kompletné.
14. V prípade, že Dielo alebo jeho ktorákoľvek časť, ktorého vykonanie je predmetom tejto Zmluvy spĺňa náležitosti autorského diela podľa zákona č. 185/2015 Z. z. autorský zákon (ďalej len „**autorský zákon**“), Zhotoviteľ udeľuje Objednávateľovi dňom prevzatia Diela v zmysle tejto Zmluvy licenciu podľa autorského zákona, a to výhradnú, neobmedzenú (najmä bez vecného, časového a teritoriálneho obmedzenia), v rozsahu uvedenom v § 19 autorského zákona na každý a všetky spôsoby použitia Diela, najmä každý a všetky spôsoby použitia v zmysle ustanovenia § 19 ods. písm. a) až f) autorského zákona, tak aby Dielo alebo jeho časť mohol používať na vlastnú potrebu, a za týmto účelom ho poskytovať aj tretím osobám, ako podklady pre plnenie úloh Objednávateľa. Objednávateľ je tiež oprávnený tieto predmety duševného vlastníctva spracovávať, vyhotovovať rozmnoženiny, zverejňovať, rozširovať akokoľvek inak používať v zmysle príslušných právnych predpisov ale najmä ich poskytnúť orgánom a organizáciám štátnej správy a územnej samosprávy pre plnenie ich úloh vo všeobecnom verejnom záujme. Zhotoviteľ zároveň udeľuje dňom prevzatia Diela, Objednávateľovi právo udeliť tretej osobe súhlas na použite Diela v rozsahu udelenej licencie a tiež súhlas na postúpenie licencie. Zmluvné strany sa zároveň dohodli, že odmena Zhotoviteľa v zmysle tohto bodu tohto článku (odmena za udelenie licencie v zmysle § 69 autorského zákona) je zahrnutá v celom rozsahu v Cene Diela podľa tejto Zmluvy. Zhotoviteľ sa zaväzuje v záujme naplnenia vyššie uvedeného vysporiadať všetky právne vzťahy s tretími osobami, ktoré sa budú podieľať na zhotovené Diela tak, aby si tieto osoby nemohli uplatňovať voči Objednávateľovi žiadne nároky. V prípade, ak si tretia osoba uplatní voči Objednávateľovi nárok z titulu porušenia autorských alebo iných práv, Zhotoviteľ sa zaväzuje na prvú výzvu odškodniť Objednávateľa formou vysporiadania nárokov tretej osoby a ďalej nahradiť Objednávateľovi škodu, ktorá mu vznikne v dôsledku uplatnenia nároku treťou osobou, a to v plnej výške (vrátane sankcií, úhrady nákladov na právne zastúpenie a pod.). Ustanovenia tohto článku platia aj po zániku tejto Zmluvy z akéhokoľvek dôvodu. Ostatné nároky Objednávateľa z tejto Zmluvy alebo vyplývajúce z aplikovateľných právnych predpisov tým ostávajú nedotknuté

# Článok VI.

**Využitie subdodávateľov**

1. Zhotoviteľ predkladá v prílohe tejto Zmluvy zoznam všetkých svojich subdodávateľov s uvedením jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o subdodávateľovi.
2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr), je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o novom subdodávateľovi.
3. Osoba, ktorá sa má stať subdodávateľom, sa subdodávateľom stáva podľa tejto Zmluvy schválením zo strany Objednávateľa, ktoré sa učiní podpisom nového navrhovaného znenia Zoznamu subdodávateľov vo forme dodatku k Zmluve. Objednávateľ je oprávnený subdodávateľa odmietnuť z dôvodu akejkoľvek pochybnosti o schopnosti riadneho plnenia Zmluvy, odmietnutie sa Zhotoviteľ zaväzuje bez výhrad rešpektovať.
4. Povinnosti uvedené v bodoch 1 a 2 tohto článku Zmluvy nie je Zhotoviteľ povinný plniť v prípade subdodávateľov, ktorí mu dodávajú tovary.
5. Zhotoviteľ je oprávnený plniť predmet tejto Zmluvy výlučne prostredníctvom subdodávateľov podľa tohto článku Zmluvy. Za plnenie subdodávateľa zodpovedá Zhotoviteľ ako za plnenie vlastné. Zhotoviteľ je ďalej povinný vykonávať všetky činnosti podľa tejto Zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. Pokiaľ Zhotoviteľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je Zhotoviteľ povinný zabezpečiť nahradenie Experta inou osobou s prinajmenšom rovnakou kvalifikáciu, o čom bezodkladne písomne upovedomí Objednávateľa aj s preukázaním kvalifikácie. Takúto náhradnú osobu je Objednávateľ z dôvodov nedostatočnej kvalifikácie oprávnený do 10 dní od oznámenia odmietnuť a Zhotoviteľ je za rovnakých podmienok povinný nahradiť osobu Experta. V súvislosti s plnením tejto Zmluvy a všetkými činnosťami sa Zhotoviteľ zaväzuje postupovať v striktnom súlade s ust. § 34 ods. 3 ZVO a ust. § 41 ods. 1 písm. b) ZVO a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania Zmluvy.
6. Zmluvné strany sa dohodli za účelom zabezpečenia všetkých povinností Zhotoviteľa podľa tohto článku Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany Zhotoviteľa má Objednávateľ okrem práva odstúpiť od Zmluvy aj nárok na zmluvnú pokutu vo výške 5% z Ceny Diela, za každé porušenie ktorejkoľvek z vyššie uvedených povinností tohto článku Zmluvy Zhotoviteľom, a to aj opakovane.

Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností Zhotoviteľa a Cenu Diela. Uplatnením alebo zaplatením zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty Zhotoviteľom nezbavuje Zhotoviteľa povinností podľa tohto článku Zmluvy.

# Článok VII.

# Register partnerov verejného sektora

1. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „**Zákon o RPVS**“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie Objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností Zhotoviteľa podľa tohto ustanovenia Zmluvy je jej podstatným porušením a zakladá právo Objednávateľa na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo Objednávateľa požadovať od Zhotoviteľa zaplatenie zmluvnej pokuty vo výške Ceny Diela dohodnutej podľa tejto Zmluvy, čím nie je nijako dotknutý nárok Objednávateľa požadovať od Zhotoviteľa náhradu škody vzniknutej Objednávateľovi v dôsledku nesplnenia vyššie uvedených povinností Zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti. Objednávateľ je oprávnený odstúpiť od Zmluvy aj v nasledujúcich prípadoch:
2. dňom právoplatného rozhodnutia registrujúceho orgánu o výmaze Zhotoviteľa alebo niektorého subdodávateľa Zhotoviteľa podľa § 12 Zákona o RPVS,
3. dňom právoplatného rozhodnutia registrujúceho orgánu o  pokute uloženej Zhotoviteľovi podľa § 13 ods. 2 Zákona o RPVS,
4. ak je Zhotoviteľ - partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta Zákona o RPVS),
5. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.
6. V prípade, že nie je splnená povinnosť podľa § 11 ods. 2 Zákona o RPVS, alebo ak je Zhotoviteľ v omeškaní so splnením povinnosti podľa § 10 ods. 2 tretej vety citovaného zákona, nie je Objednávateľ v omeškaní, ak z tohto dôvodu neplní, čo mu ukladá táto Zmluva. V prípade, že Objednávateľ nevyužije právo odstúpiť od Zmluvy v zmysle § 15 ods. 1 Zákona o RPVS, má právo na zaplatenie zmluvnej pokuty zo strany Zhotoviteľa vo výške 20% z celkovej hodnoty plnenia podľa tejto Zmluvy.

# Článok VIII. Sankcie

1. Zmluvné strany sa dohodli, že v prípade nedodržania termínov plnenia Diela Zhotoviteľom podľa Zmluvy, je Zhotoviteľ povinný zaplatiť Objednávateľovi zmluvnú pokutu vo výške 0,05% z celkovej Ceny Diela za každý, aj začatý deň omeškania.
2. Zmluvné strany sa dohodli, že v prípade omeškania Objednávateľa so zaplatením faktúry podľa tejto Zmluvy, je Objednávateľ povinný zaplatiť Zhotoviteľovi úrok z omeškania vo výške 0,02 % z nezaplatenej čiastky za každý deň omeškania.
3. V prípade ak Zhotoviteľ poruší akúkoľvek svoju povinnosť vyplývajúcu z tejto Zmluvy, je povinný zaplatiť zmluvnú pokutu vo výške 50,- EUR za každé jednotlivé porušenie na základe výzvy Objednávateľa. Pokuta sa môže v prípade nesplnenia povinnosti ukladať Objednávateľom aj opakovane a za každé porušenie osobitne. Tým nie je dotknutá povinnosť Zhotoviteľa nahradiť škodu svojím konaním, nekonaním, a/alebo opomenutím spôsobenú Objednávateľovi.
4. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti Zhotoviteľa a Cenu Diela.

# Článok IX.

# Odstúpenie od Zmluvy

1. Zmluvné strany sa dohodli, že Objednávateľ má právo odstúpiť od Zmluvy, ak dochádza k podstatnému porušeniu tejto Zmluvy zo strany druhej Zhotoviteľa.
2. V ostatných prípadoch porušenia povinností Zmluvných strán, riadi sa ich zodpovednosť príslušným ustanovením Obchodného zákonníka platného v SR.

# Článok X.

# Záverečné ustanovenia

1. Zmluvné strany dohodli, ako podmienku platnosti tejto Zmluvy, ako aj jej prípadných dodatkov, písomnú formu a dohodu o celom obsahu podpísanú obidvomi Zmluvnými stranami.
2. Zmluvné strany sa dohodli, že záväzkové vzťahy založené touto Zmluvou, ako aj záväzkové vzťahy touto zmluvou výslovne neupravené sa budú riadiť príslušnými ustanoveniami Obchodného zákonníka Slovenskej republiky a ostatnými všeobecne záväznými právnymi predpismi Slovenskej republiky.
3. Zmluvné strany sa zaväzujú počas doby trvania záväzkového vzťahu vzniknutého z tejto Zmluvy oznamovať si navzájom všetky nové skutočnosti a zmeny dôležité pre tento ich zmluvný vzťah bez zbytočného odkladu.
4. Zhotoviteľ je oprávnený vykonať naviac práce/plnenia nad rozsah dohodnutý v tejto Zmluve až na základe predchádzajúcej dohody Zmluvných strán uzatvorenej vo forme písomného a očíslovaného dodatku k tejto Zmluve, v ktorom si Zmluvné strany dohodnú rozsah naviac prác/plnenia, ich termín realizácie, výšku ceny za ich vykonanie a spôsob ich úhrady, resp. iné podmienky potrebné pre realizáciu prác/plnení naviac. Objednávateľ je povinný zaplatiť cenu za vykonanie prác/plnení naviac, až po platnom uzatvorení písomného dodatku k tejto Zmluve a ich riadnom a včasnom vykonaní. Zhotoviteľ nie je oprávnený vykonávať práce/plnenie naviac bez predchádzajúceho písomného dodatku k tejto Zmluve.
5. Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej Zmluvnej strane.
6. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
7. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť, doručuje sa táto písomnosť na adresu Zmluvnej strany uvedenú v záhlaví tejto Zmluvy, dokiaľ nie je zmena adresy písomne oznámená Zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, Zmluvné strany si dohodli, že účinky doručenia nastávajú tretím dňom po vrátení zásielky Zmluvnej strane, ktorá zásielku doručuje. Toto sa nevzťahuje na prípad, ak Zmluva určuje konkrétne doručovanie v jej texte inak.
8. Akékoľvek spory vyplývajúce z tejto Zmluvy alebo z právnych vzťahov vzniknutých na základe tejto Zmluvy, budú Zmluvné strany riešiť predovšetkým vzájomnou dohodou. V prípade ak k vyriešeniu sporu nedôjde vzájomnou dohodou, je ktorákoľvek zo Zmluvných strán oprávnená podať návrh na súd na vyriešenie vzniknutého sporu.
9. Táto Zmluva, všetky jej číslované prílohy alebo dodatky k nej sa vypracúva v štyroch vyhotoveniach, z ktorých Objednávateľ dostane jedno vyhotovenie a Zhotoviteľ jedno vyhotovenie.
10. Zmluvné strany týmto vyhlasujú, že túto Zmluvu si prečítali, jej obsahu porozumeli a Zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.
11. Táto Zmluva nadobúda platnosť dňom jej podpísania obidvomi Zmluvnými stranami a účinnosť dňom nasledujúcim po dni jej zverejnenia v zmysle príslušných právnych predpisov.
12. Neoddeliteľnou prílohou tejto Zmluvy sú:

príloha č. 1: Špecifikácia podkladov a časti požiadaviek

príloha č. 2: Predmet a špecifikácia zákazky

príloha č. 3: Špecifikácia ceny z ponuky Zhotoviteľa

príloha č. 4: Zoznam subdodávateľov/čestné vyhlásenie že na predmet Zmluvy nebudú využití subdodávatelia

V Banskej Bystrici dňa........................... V ....................... dňa ......................................

Za Objednávateľa:

.............................................

Za Zhotoviteľa:

.................................................

# Príloha č. 1

# Špecifikácia podkladov, ktoré Objednávateľ dodá Zhotoviteľovi:

* + 1. Návrh Strategického dokumentu Program hospodárskeho a sociálneho rozvoja Banskobystrického samosprávneho kraja na obdobie 2022 – 2030 v elektronickej forme (formát .doc).
    2. Oznámenie o strategickom dokumente (formát .pdf).
    3. Rozsah hodnotenia strategického dokumentu v elektronickej forme (formát .pdf).
    4. Všetky stanoviská, vyjadrenia a pripomienky zaslané v rámci procesu SEA k strategickému dokumentu v elektronickej forme (formát .pdf).
    5. Vstupná správa Programu hospodárskeho a sociálneho rozvoja BBSK na obdobie 2022-2030 obsahujúca aj návrh strategickej časti dokumentu (formát .pdf)

# Špecifikácia časti požiadaviek Objednávateľa na zhotovenia Diela:

* + 1. Zhotoviteľ zabezpečí vypracovanie Diela ako správy o hodnotení, v ktorej budú rozpracované všetky body uvedené v prílohe č. 4 zákona č. 24/2006 z. z., primerane k charakteru hodnoteného dokumentu.
    2. Zhotoviteľ vykoná dôslednú analýzu všetkých pripomienok vyplývajúcich zo stanovísk účastníkov procesu SEA strategického dokumentu, najmä však rozsahu hodnotenia určeného Okresným úradom BB, OSZP a jeho podmienky zohľadní a rozpracuje v Diele.

**Príloha č. 2**

**II. Špecifikácia a požiadavky na uvedený predmet zákazky**

**Hlavný cieľ: Správa o hodnotení strategického dokumentu Program hospodárskeho a sociálneho rozvoja Banskobystrického samosprávneho kraja na roky 2022-2030**

Vypracovať hodnotenie vplyvu návrhu strategického dokumentu na životné prostredie najmenej v rozsahu určenom podľa § 8 ods. 3 zákona. Výsledok hodnotenia vplyvov strategického dokumentu na životné prostredie uviesť v správe o hodnotení strategického dokumentu vypracovanej podľa § 9 ods. 3 zákona a podľa § 9 ods. 8 zákona a s prihliadnutím na stanoviská doručené podľa § 6 ods. 6 zákona.

**A. ZÁKLADNÉ ÚDAJE SPRÁVY O HODNOTENÍ STRATEGICKÉHO DOKUMENTU**

A. ZÁKLADNÉ ÚDAJE

I. Základné údaje o obstarávateľovi

1. Označenie.

2. Sídlo.

3. Meno, priezvisko, adresa, telefónne číslo a iné kontaktné údaje oprávneného zástupcu obstarávateľa, od ktorého možno dostať relevantné informácie o strategickom dokumente, a miesto na konzultácie.

II. Základné údaje o strategickom dokumente

1. Názov.

2. Územie (SR, kraj, okres, obec).

3. Dotknuté obce.

4. Dotknuté orgány.

5. Schvaľujúci orgán.

6. Obsah a hlavné ciele strategického dokumentu a jeho vzťah k iným strategickým dokumentom.

III. Základné údaje o súčasnom stave životného prostredia dotknutého územia

1. Informácie o súčasnom stave životného prostredia vrátane zdravia a jeho pravdepodobný vývoj, ak sa strategický dokument nebude realizovať.

2. Informácia vo vzťahu k environmentálne obzvlášť dôležitým oblastiam, akými sú navrhované chránené vtáčie územia, územia európskeho významu, európska sústava chránených území (Natura 2000), chránené vodohospodárske oblasti a pod.

3. Charakteristika životného prostredia vrátane zdravia v oblastiach, ktoré budú pravdepodobne významne ovplyvnené.

4. Environmentálne problémy vrátane zdravotných problémov, ktoré sú relevantné z hľadiska strategického dokumentu.

5. Environmentálne aspekty vrátane zdravotných aspektov zistených na medzinárodnej, národnej a inej úrovni, ktoré sú relevantné z hľadiska strategického dokumentu, ako aj to, ako sa zohľadnili počas prípravy strategického dokumentu.

IV. Základné údaje o predpokladaných vplyvov strategického dokumentu vrátane zdravia

1. Pravdepodobne významné environmentálne vplyvy na životné prostredie a vplyvy na zdravie (primárne, sekundárne, kumulatívne, synergické, krátkodobé, strednodobé, dlhodobé, trvalé, dočasné, pozitívne aj negatívne).

V. Navrhované opatrenia na prevenciu, elimináciu, minimalizáciu a kompenzáciu vplyvov na životné prostredie a zdravie

1. Opatrenia na odvrátenie, zníženie alebo zmiernenie prípadných významných negatívnych vplyvov na životné prostredie vrátane zdravia, ktoré by mohli vyplynúť z realizácie strategického dokumentu.

VI. Dôvody výberu zvažovaných alternatív zohľadňujúcich ciele a geografický rozmer strategického dokumentu a opis toho, ako bolo vykonané vyhodnotenie vrátane ťažkostí s poskytovaním potrebných informácií, ako napr. technické nedostatky alebo neurčitosti

VII. Návrh monitorovania environmentálnych vplyvov vrátane vplyvov na zdravie

VIII. Pravdepodobne významné cezhraničné environmentálne vplyvy vrátane vplyvov na zdravie

IX. Netechnické zhrnutie poskytnutých informácií

X. Informácia o ekonomickej náročnosti (ak to charakter a rozsah strategického dokumentu umožňuje)

**B. ZÁKLADNÉ ÚDAJE O STRATEGICKOM DOKUMENTE PLÁN HOSPODÁRSKEHO A SOCIÁLNEHO ROZVOJA BBSK 2022-2030**

I. Základné údaje o návrhu strategického dokumentu:

Program hospodárskeho a sociálneho rozvoja BBSK na roky 2022-2030 (ďalej aj ako „PHSR“) je, v zmysle zákona č. 539/2008 Z.z. o podpore regionálneho rozvoja v znení neskorších predpisov, strednodobý rozvojový dokument, ktorý je vypracovaný v súlade s cieľmi a prioritami ustanovenými v národnej stratégii (Vízia a stratégia rozvoja Slovenska do roku 2030 - Slovensko 2030, ktorá plní funkciu Národnej stratégie regionálneho rozvoja) a je vypracovaný podľa záväznej časti územnoplánovacej dokumentácie regiónu (Územný plán veľkého územného celku Banskobystrický kraj). Obsah PHSR napĺňa súčasne požiadavku na spracovanie Integrovanej územnej stratégie BBSK (PHSR/IÚS BBSK) v zmysle Nariadenia Európskeho parlamentu, Európskej rady a odporúčaní Európskeho výboru regiónov. IÚS BBSK je základom pre zabezpečenie integrovaného územného rozvoja podporovaného územnými nástrojmi EÚ, vrátane integrovaných územných investícií.

II. Hlavné ciele návrhu strategického dokumentu:

Predbežná Vízia rozvoja PHSR BBSK na roky 2022-2030:

Kraj, kde ľudia chcú pracovať, žiť a plnohodnotne tráviť čas.

Hlavný cieľ PHSR BBSK:

Zvýšiť atraktívnosť kraja pre obyvateľov, investorov a návštevníkov.

Na dosiahnutie daného cieľa boli v PHSR BBSK vytýčené 4 priority :

I. Konkurencieschopná a udržateľná ekonomika

II. Zelený kraj pre budúce generácie

III. Vzdelaná a súdržná spoločnosť

IV. Prepojený kraj

III. Štruktúra návrhu strategického dokumentu

1. Úvod: PHSR BBSK samosprávneho kraja

1.1. Inštitucionálne východiská - legislatíva, kompetencie, partneri a inštitucionalizované štruktúry partnerstiev.

1.2. Obsahové východiská - výzvy, problémy a impulzy pre tvorbu PHSR BBSK, definícia územia pre spracovanie PHSR BBSK , definícia a zdôvodnenie územnej štrukturácie stratégie PHSR BBSK.

1.3. Relevantné vstupy z nadradených programových a strategických dokumentov.

1.4. Informácia o prípravnom procese a procese participatívnej tvorby PHSR BBSK.

2. Analytické východiská

2.1. Zhodnotenie stratégií, dokumentov, opatrení, aktivít, projektov v minulosti realizovaných VÚC, alebo relevantnými socio-ekonomickými partnermi, vrátane kritického zhodnotenia dopadov, efektov a efektívnosti.

2.2. Kľúčové trendy vývoja, ak by sa stratégia PHSR BBSK neimplementovala.

2.3. Identifikácia vnútorných potenciálov, výziev, limitov a problémov v štruktúre: socio- ekonomické, územno-technické, prírodno-environmentálne, kultúrne, inštitucionálno- organizačné.

2.4. Identifikácia výziev, limitov a problémov z vonkajšieho prostredia vrátane analýzy konkurenčného prostredia pre VÚC v štruktúre: socio-ekonomické, územno-technické, prírodno-environmentálne, kultúrne, inštitucionálno-organizačné.

2.5. Výstup benchmarkingu v kontexte širšieho územia.

2.6. Identifikácia disparít a faktorov rozvoja.

2.7. Východiská pre špecifické stratégie VÚC pre podporu rozvoja jednotlivých území SPR v rámci PHSR VÚC v štruktúre bodov 2.2. až 2.8.

3. Rozvojová stratégia

3.1. Vízia rozvoja a hlavný cieľ.

3.2. Štruktúra priorít a ich väzby.

3.3. Systém cieľov, ich súvislostí, indikátorov a strom indikátorov, popis strategických a špecifických (operatívnych) cieľov, ich súvislostí a strom cieľov.

3.4. Strategický prístup pre dosiahnutie vízie a hlavného cieľa, priorít a systému cieľov PHSR BBSK.

3.5. Partneri pre implementáciu PHSR BBSK a stratégia ich zapojenia.

3.6. Špecifické rozvojové stratégie VÚC pre podporu rozvoja jednotlivých území tvoriacich SPR v štruktúre bodov 3.1. až 3.5. vrátane stratégie rozvoja UMR.

3.7. Priority, strategické a špecifické ciele stratégie, ktorých naplnenie bude financované z európskych štrukturálnych a investičných fondov.

4. Implementačný plán a plán monitorovania

4.1. Nástroje/opatrenia/aktivity na implementáciu stratégie a osobitne definovanie operácií financovaných zo štrukturálnych fondov - Integrovaných Územných Investícii (IÚI) a stratégií UMR na území BBSK.

4.2. Plán implementácie stratégie PHSR BBSK - rozdelenie úloh, činností a zodpovedností, časový harmonogram, implementačná štruktúra vrátane princípov, procesov a systému riadenia implementácie a riadenia rizík.

4.3. Systém monitorovania a hodnotenia napĺňania priorít a cieľov stratégie PHSR BBSK.

5. Plán využitia zdrojov vrátane finančného plánu

5.1. Plán využitia/aktivizácie zdrojov vrátane finančného plánu implementácie stratégie pre obdobie v zmysle časového systému rozpočtového programovania podľa modelu na 1+2 roky a výhľad (rozdelenie zdrojov vrátane finančných na programovacie obdobie, na priority, opatrenia, programy, projekty a aktivity, identifikácia predpokladaných finančných zdrojov pre implementáciu), čím sa zabezpečí ich väzba na programový rozpočet územnej samosprávy

6. Riziká implementácie a ich prevencia.

6.1. Identifikácia a zhodnotenie rizík implementácie stratégie PHSR a opatrenia na zníženie rizík -opatrenia, zodpovednosti za ich realizáciu, monitorovanie a hodnotenie.

7. Riadenie implementácie

7.1. Zabezpečenie súladu programového rozpočtu územnej samosprávy s podrobným plánom implementácie stratégie.

7.2. Systém transparentného hodnotenia plnenia priorít a cieľov stratégie.

7.3. Systém identifikácie potreby aktualizácie alebo tvorby novej PHSR.

8. Opatrenia a požiadavky vyplývajúce zo spracovania PHSR BBSK

8.1. Odporúčania a požiadavky vyplývajúce zo spracovania PHSR BBSK pre nadradené a nižšie úrovne strategického riadenia.

8.2. Odporúčania a požiadavky pre partnerské a spolupracujúce subjekty.

9. Využité informačné zdroje

10. Prílohy

1. Zhotoviteľ sa zaväzuje zhotoviť a dodať pre Objednávateľa Dielo v nasledovnej postupnosti a forme:

a) Dielo pred súvisiacimi Službami,

- v listinnej forme v celkovom počte 3 kusy a

- emailom v elektronickej forme a na elektronickom nosiči dát USB/CD vo formáte .doc a čitateľnej verzii formátu .pdf, v celkovom počte 2 kusy.

b) vyhodnotenie a zapracovanie súvisiacich Služieb, najmä pripomienok vychádzajúcich z procesu strategického hodnotenia (SEA) a výsledky verejného prerokovania, účasť na prerokovaní, konzultácie (najmä § 9 ods. 7 a 8 , § 13 ods. 7 a § 63 zákona č. 24/2006) a pod.,

- emailom v elektronickej forme vo formáte doc a pdf 1-krát,

c) čistopis kompletného Diela po súvisiacich Službách,

- v listinnej forme v celkovom počte 3 kusy protokolárnym odovzdaním a

- emailom v elektronickej forme a na elektronickom nosiči dát USB/CD protokolárnym odovzdaním vo formáte .doc a čitateľnej verzii formátu .pdf v celkovom počte 2 kusy.

**C. ROZSAH HODNOTENIA STRATEGICKÉHO DOKUMENTU**

Rozsah strategického dokumentu „Program hospodárskeho a sociálneho rozvoja Banskobystrického samosprávneho kraja na roky 2022 - 2030“ určený podľa § 8 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Obstarávateľ Banskobystrický samosprávny kraj, Námestie SNP 23, 974 01 Banská Bystrica, predložil vypracovanie oznámenia o strategickom dokumente podľa § 5 ods. 5 a prílohy č.2 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov („ďalej len „zákon“). Oznámenie bolo podľa § 5 ods. 1 zákona doručené Okresnému úradu Banská Bystrica, odboru starostlivosti o životné prostredie, (ďalej len „okresný úrad“). Program hospodárskeho a sociálneho rozvoja BBSK na roky 2022-2030 (ďalej aj ako „PHSR“) je, v zmysle zákona č. 539/2008 Z.z. o podpore regionálneho rozvoja v znení neskorších predpisov, strednodobý rozvojový dokument, ktorý je vypracovaný v súlade s cieľmi a prioritami ustanovenými v národnej stratégii (Vízia a stratégia rozvoja Slovenska do roku 2030 - Slovensko 2030, ktorá plní funkciu Národnej stratégie regionálneho rozvoja) a je vypracovaný podľa záväznej časti územnoplánovacej dokumentácie regiónu (Územný plán veľkého územného celku Banskobystrický kraj). Obsah PHSR napĺňa súčasne požiadavku na spracovanie Integrovanej územnej stratégie BBSK (IÚS BBSK) v zmysle Nariadenia Európskeho parlamentu, Európskej rady a odporúčaní Európskeho výboru regiónov. IÚS BBSK je základom pre zabezpečenie integrovaného územného rozvoja podporovaného územnými nástrojmi EÚ, vrátane integrovaných územných investícií. Základom stratégie rozvoja BBSK je integrácia účinných cielených intervencií (programov, projektov, opatrení a nástrojov) investičného a neinvestičného charakteru reagujúcich na univerzálne a špecifické výzvy, priority a potenciály jednotlivých strategicko-plánovacích regiónov (SPR), území udržateľného mestského rozvoja (UMR) a miest a obcí v Banskobystrickom kraji. Adresnosť IÚS BBSK je podporená členením stratégie na špecifické stratégie pre SPR a UMR. Očakávaným cieľom strategického dokumentu je zvýšiť atraktívnosť kraja pre obyvateľov, investorov a návštevníkov. PHSR ako strategický dokument podľa § 3 písm. d) zákona o posudzovaní vplyvov podlieha povinnému posudzovaniu vplyvov v súlade s § 4 ods. 1 zákona o posudzovaní vplyvov. Oznámenie o strategickom dokumente okresný úrad zverejnil na webovom sídle ministerstva a doručil dotknutým subjektom a dotknutým obciam. Po preštudovaní oznámenia o strategickom dokumente, s prihliadnutím na doručené stanoviská podľa § 6 ods. 6 a po prerokovaní podľa § 8 zákona okresný úrad určuje nasledovný rozsah hodnotenia:

**1. VARIANTY PRE ĎALŠIE HODNOTENIE**

Pre ďalšie podrobnejšie hodnotenie vplyvu strategického dokumentu „Program

hospodárskeho a sociálneho rozvoja Banskobystrického samosprávneho kraja na roky 2022 - 2030“ sa určuje okrem dôkladného zhodnotenia nulového variantu (stav, ktorý by nastal, ak by sa strategický dokument nerealizoval) aj navrhovaného variantu riešenia strategického dokumentu uvedeného v oznámení.

**2. ROZSAH HODNOTENIA URČENÝCH VARIANTOV**

2.1 Všeobecné podmienky

2.1.1 Obstarávateľ – Banskobystrický samosprávny kraj zabezpečí hodnotenie vplyvu návrhu strategického dokumentu najmenej v rozsahu určenom podľa § 8 ods. 2 zákona o posudzovaní vplyvov a výsledok hodnotenia uvedenie v správe o hodnotení strategického dokumentu vypracovanej podľa § 9 ods. 3 zákona o posudzovaní vplyvov. Vzhľadom na povahu a rozsah strategického dokumentu je potrebné, aby správa o hodnotení obsahovala rozpracovanie všetkých bodov uvedených v prílohe č. 4 zákona o posudzovaní vplyvov.

2.1.2 Pre hodnotenie strategického dokumentu sa neustanovuje časový harmonogram, ani

žiadne špecifické požiadavky limitujúce časový rozsah hodnotenia.

2.1.3 Obstarávateľ predloží okresnému úradu 2 ks kompletných vyhotovení správy o hodnotení strategického dokumentu spolu s návrhom strategického dokumentu v listinnej forme a 1x správu o hodnotení strategického dokumentu spolu s návrhom strategického dokumentu na elektronickom nosiči dát. Okresný úrad si vyhradzuje právo spresniť konečný počet vyhotovení.

2.2 Špecifické požiadavky

Na základe informácií uvedených v oznámení a zo stanovísk doručených k tomuto oznámeniu vyplynula potreba v správe o hodnotení podrobnejšie rozpracovať najmä nasledovné okruhy otázok súvisiacich s navrhovaným strategickým dokumentom:

2.2.1 Pri príprave správy o hodnotení strategického dokumentu a samotného strategického dokumentu brať do úvahy všetky pripomienky, ktoré boli zaslané k oznámeniu.

3. UPOZORNENIE

Obstarávateľ zabezpečí zverejnenie rozsahu hodnotenia podľa § 8 ods. 7 zákona o posudzovaní vplyvov bezodkladne po jeho doručení formou informácie o rozsahu hodnotenia strategického dokumentu spôsobom v mieste obvyklým. V súlade s § 8 ods. 6 zákona o posudzovaní vplyvov bude rozsah hodnotenia zverejnený aj na webovom sídle ministerstva. Verejnosť, dotknuté obce, dotknuté samosprávne kraje, dotknuté orgány a ďalšie osoby môžu predložiť svoje pripomienky k určenému rozsahu hodnotenia strategického dokumentu podľa § 8 ods. 8 zákona o posudzovaní vplyvov do 10 dní od jeho zverejnenia Okresnému úradu Banská Bystrica odbor starostlivosti o životné prostredie, Námestie Ľ. Štúra 1, 974 25 Banská Bystrica.